ถ้าเราซื้อคอนแทคเลนส์ที่เกินค่าสายตามาใส่จะเป็นอันตรายไหมครับ
สวัสดีค่ะ การมีภาวะสายตาสั้นหรือยาวหรือเอียงผิดปกตินั้น ทำให้มองเห็นไม่ชัดเจน ทำให้เกิดอาการปวดตา การมองเห็นแย่ลงตามมาได้ จึงควรใส่แว่นสายตาเอาไว้ตลอดโดยควรใส่แว่นสายตาที่ตรงกับระดับความผิดปกติของสายตาไว้ก่อนจะดีที่สุด โดยปัจจุบันในร้านแว่นสามารถทำเลนส์ได้ละเอียดและหลากหลายมาก การใส่คอนแทคเลนส์หรือแว่นที่ไม่ตรงกับสายตา จะทำให้ปวดตา ตาเพ่งมาก และอาจทำให้สายตาสั้นหรือยาวมากขึ้นได้ หากมีสายตาที่ผิดปกติมาก อาจพบจักษุแพทย์เพื่อตรวจร่างกายทางตา และสั่งตัดแว่นกับแพทย์ต่อไป